
К О Н К У Р С
за доделу буџетских средстава као дотација 
удружењима грађана из области заштите животне средине у 2025. години

 ПРЕДМЕТ КОНКУРСА

Додела средстава из буџета Града Сремска Митровица за 2025. годину, удружењима грађана из области заштите животне средине. 
 
УКУПАН ИЗНОС СРЕДСТАВА КОЈА СЕ ДОДЕЉУЈЕ ПО КОНКУРСУ

Средства се додељују са буџетске позиције 286 -  дотације невладиним организацијама – удружења грађана, економска класификација: 481941, а укупно је за ове намене опредељено 14.000.000,00 динара.

КО МОЖЕ БИТИ УЧЕСНИК КОНКУРСА

Право на добијање и коришћење буџетских средстава остварују:
- удружења која у свом статуту имају јасно формулисан циљ унапређења квалитета  животне средине
- чије је седиште и које регистровану делатност обављају на територији града Сремска Митровица,
- којa су директно одговорна за припрему и реализацију програма којим конкуришу,
- којa су наменски утрошилa и наративним и финансијским извештајима у целости оправдалa средства добијена из буџета града по ранијим конкурсима.

ОБЛАСТИ ЗА КОЈЕ СЕ РАСПИСУЈЕ КОНКУРС

Подносилац пријаве мора да испуни критеријуме утврђене Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“ , бр.16/2018):
1) референце програма: област у којој се реализује програм, дужина трајања програма, број корисника програма, могућност развијања програма и његова одрживост;
2) циљеви који се постижу: обим задовољавања јавног интереса, степена унапређења стања у области у којој се програм спроводи;
3) суфинансирање програма из других извора
4) законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе.
Приликом доделе средстава, предност ће имати удружења грађана која испуњавају и следеће критеријуме, по чему се рангирају на ранг листи:
-да је реч о програму из области заштите животне средине који је од јавног интереса и који за циљ има унапређење квалитета животне средине ( степен општег утицаја и значај пројекта за животну средину), до 40 бодова
- број чланова удружења ангажованих на реализацији програма (пројектни тим),  до 20 бодова:
· од 1 до 3 чланова, 3 бода
· од 3 до 5 чланова, 5 бодова
· од 5 до 7 чланова, 10 бодова
· преко 7 чланова,  20 бодова
- спремност пројекта за реализацију (институционални капацитетет и степен припремљеност програма за реализацију), до 20 бодова 
- одрживост резултата програма (могућност континуиране/дугорочне примене резултата програма и након завршетка подршке), до 20 бодова

РОК РЕАЛИЗАЦИЈЕ ПРОГРАМА

Средства се додељују за програме од јавног интереса који ће бити реализовани од дана потписивања Уговора до 01.12.2025. године.

 КОНКУРСНА ДОКУМЕНТАЦИЈА
 
 	Удружења уписана у регистар Агенције за привредне регистре са активним статусом обавезна су да доставе:
      1. Уредно попуњен образац пријаве на Конкурс са пратећом документацијом ( Изјаве   и Етички кодекс) која је саставни део пријаве преузима се са сајта www.sremskamitrovica.rs; 
2. Фотокопија Статутa  (део који се односи на циљеве удружења);
3. Одлука надлежног органа удружења о усвајању програма рада и финансијског плана за текућу годину;
4.  Доказ о суфинансирању од партнерске или друге донаторске организације, у случајевима када се конкурише за недостајућа средства;
5.  Материјали, публикације, новински чланци, остала документација која илуструје рад организације;
6.  Препоруке (нпр. институција, других донатора);
7. Доказ о уплати градске административне таксе;
8. Средство обезбеђења-меница (по одобрењу Програма тј. потписивању уговора).
НАЧИН ПРИЈАВЉИВАЊА

Оверена и одштампана пријава са пратећом документацијом која је саставни део пријаве, заједно са доказом о уплаћеној такси  (у износу од 400,00 динара на рачун број: 840-742241843-03, позив на број: 97  5923408926) и целокупном конкурсном документацијом доставља се у затвореној коверти са назнаком:

“Конкурс за доделу средстава удружењима грађана за финансирање програма од јавног интереса у области ЗАШТИТЕ ЖИВОТНЕ СРЕДИНЕ - НЕ ОТВАРАТИ ПРЕ ЗАВРШЕТКА КОНКУРСА”, путем поште (препоручено) или лично на шалтеру број: 3,4,5 Услужног центра Градске управе Ср.Митровице.
Пријава се шаље поштом на адресу:
Градска управа за Е-послове и урбану мобилност
Светог Димитрија 13
Сремска Митровица
+
Конкурсна документација се може преузети са званичне интернет презентације града www.sremskamitrovica.rs 
Додатне информације могу се добити у просторијама Градске управе за Е-послове и урбану мобилност,  улица Светог Димитрија бр.10, сваког радног дана од 10.00 до 14.00 часова, или путем електронске поште eekologija@sremskamitrovica.org.rs.

РОК ЗА ПОДНОШЕЊЕ

Рок за подношење пријаве и предлоге програма на конкурс је 15 дана од дана објављивања у Сремским новинама и М новинама и на званичном сајту Града Сремска Митровица, закључно са 20.03.2025. године. 
 
 ДОДЕЉИВАЊЕ СРЕДСТАВА

За спровођење јавног конкурса в.д. начелник Градске управе за Е-послове и урбану мобилност, посебним решењем именује Комисију.
Конкурсна комисија има пет чланова и исти су дужни да након именовања потпишу изјаву да немају приватни интерес у вези са радом и одлучивањем комисије односно о спровођењу конкурса (Изјава о непостојању сукоба интереса).
Неблаговремене и непотпуне пријаве, пријаве које нису поднете на прописаном обрасцу и пријаве које нису у складу са условима јавног конкурса, неће бити разматране. Неће бити разматране ни пријаве подносилаца које нису наменски оправдала средства из претходних година као и она удружења која нису доставила наративни или финансијски извештај.
Применом наведених критеријума Комисија сачињава ЛИСТУ ВРЕДНОВАЊА И РАНГИРАЊА која ће бити објављена на званичној интернет страници Града Ср.Митровица, у року од 60 дана од дана истека рока за подношење пријава.
Учесници конкурса имају право увида у поднете пријаве и документацију приложену уз пријаве,у року од 3 (три) радна дана од дана објављивања Листе вредновања и рангирања, као и право  приговора на објављену листу, у року од 8 дана од дана њеног објављивања.Решење о приговору, в.д. начелника Управе доноси у року од 15 дана од дана његовог пријема.
ОДЛУКУ о избору програма, в.д. начелника Управе доноси у року од тридесет (30) дана од дана истека рока за подношење приговора и она ће бити објављена на интернет страници Града Ср.Митровица.

ТРОШЕЊЕ И ПРАВДАЊЕ СРЕДСТАВА

На основу Одлуке о избору програма, Градска управа за Е-послове и урбану мобилност, закључује Уговор са корисником средстава којим се уређују међусобна права и обавезе, обавезе и одговорности уговорних страна, а наручито: утврђен предмет програма, рок у коме се програм реализује, конкретне обавезе уговорних страна, износ средстава, начин обезбеђивања и пренос средстава,иструмент обезбеђења за случај ненаменског трошења средстава обезбеђених за реализацију програма, односно за случај неизвршења уговорне обавезе-предмет програма и повраћај неутрошених средстава.
Пре закључења уговора корисник средстава дужан је да обезбеди средство обезбеђења у случају неадекватне реализације програма-меница.
Добијена средства користе се искључиво за намене за која су добијена.
Корисник средстава је дужан да Градској управи у сваком тренутку омогући праћење реализације пројекта (стави на располагање све потребне информације, финансијску документацију, образложење у вези са пројектом и омогући мониторинг посету).
За програме чије је трајање дуже од шест месеци и чија је вредност добијених средстава већа од 500.000,00 динара, реализује се најмање две мониторинг посете у току трајања програма.
У циљу транспарентности доделе и утрошка буџетских средстава, удружења током реализације Уговора морају на јасан и недвосмислен начин, у свим медијима и видовима оглашавања укључујући и промоматеријал, да истичу да је њихов програм финансиран  из буџета Града Сремска Митровица.
Након завршетка реализације пројектних активности, корисник средстава у обавези је да Градској управи за Е-послове и урбану мобилност, најкасније до 15.децембра 2025.године поднесе наративни и финансијски извештај о утрошку средстава. Наративни и финансијски извештај садрже: детаљан опис активности и резултата реализације програма у односу на планиране активности дефинисане уговором, образложење за свако одступање од програма, приказ буџета са прегледом свих трошкова који су настали током извештајног периода, као и целокупну документацију која оправдава настале трошкове.
Неутрошена или ненаменски утрошена средства морају бити враћена (са припадајућом каматом у случају ненаменског трошења), у буџет града Ср.Митровица до 31.децембра 2025.године.
На све што није утврђено овим конкурсом примењиваће се Уредба о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“ , бр.16/2018).

